**Vinni Vallavalitsuse 20.12.2021 määrusega nr 7 kinnitatud Ferdinand von Wrangelli nimelise Roela Lasteaed-Põhikooli arengukava muudatused.**

Roela Kooli õppenõukogu protokoll nr 3 03.04.2023.a.

Roela Kooli hoolekogu protokoll nr 2 11.04.2023.a.

Tudu pedagoogilise nõupidamise protokoll nr 4 12.04.2023.a.

Roela Kooli pedagoogilise nõupidamise protokoll nr 5 02.05.2023.a.

Roela Kooli õpilasesindus protokoll nr 4 18.04.2023.a.

**Olukorra kirjeldus**

### Tulenevalt Vinni Vallavolikogu 24.03.2022 määrusest nr 3 ” Ferdinand von Wrangelli nimelise Roela Lasteaed-Põhikooli nime ja põhimääruse muutmine” Avaldamise märge: RT IV, 05.04.2022, 1

muudetakseVinni Vallavalitsuse 20.12.2021 määrusega nr 7 kinnitatud Ferdinand von Wrangelli nimelise Roela Lasteaed-Põhikooli arengukava.

1. Ferdinand von Wrangelli nimelise Roela Lasteaed-Põhikooli nime muudeti ja kinnitati uueks nimeks Roela Kool.
2. Alates 01.07.2022 lisandus lasteaia tegutsemise koht:

Tudu alevikus, aadressil Rakvere mnt 13.”

Tudu lasteaed asub Vinni valla territooriumil Lääne- ja Ida-Virumaa piiril 40 km kaugusel maakonnakeskusest. Tudu lasteaia eripäraks on tema rahulik ja loodussõbralik õpikeskkond.

Tudu lasteaed teenindab Anguse, Kaukvere, Palasi ja Suigu külades ning Tudu alevikus elavaid lapsi.

Lasteaias on 11 last (07.03.2023 seisuga). Sügisel 2023 läheb kooli 2 last. Lasteaia kõik 11 last on Vinni vallast. Laste kooliks ettevalmistusse on kaasatud logopeed.

Lasteaialaste prognoos Tudu lasteaias rahvastikuregistri 01.10.2022 andmete põhjal

|  |  |  |  |  |  |
| --- | --- | --- | --- | --- | --- |
| Õppeaasta | 2022/2023 | 2023/2024 | 2024/2025 | 2025/2026 | 2026/2027 |
| Liitrühm | 11 | 11 | 10 | 5 | 2 |

**Personal**

Tudu lasteasutuse personali moodustavad 01.09.2022. a seisuga 2 õpetajat (1,83 ametikohta), 2 õpetajaabi (1,0 ametikohta), muusikaõpetaja (0.13 ametikohta), liikumisõpetaja (0,13 ametikohta), logopeed (0,10 ametikohta) ja abitööline (0,5 ametikohta).

**Õppetöö ja kasvatustegevuse korraldus**

Lasteaed tegutseb koolieelse lasteasutuse riikliku õppekava alusel koostatud lasteasutuse õppekava (kinnitatud 07.12.2022) järgi.

Õppe- ja kasvatustegevuse kavandamisel arvestab õpetaja lapse arengutaset, vanust ning lapse huve.

Õppetegevuse aluseks on päevakava, mille koostamisel on lähtutud kehtivatest õigusaktidest. Rühma päevakava määrab laste eale vastava päevarütmi, une- ja ärkveloleku aja, igapäevatoimingud ning õpetaja kavandatud õppe- ja kasvatustegevuse.

Lasteaialastel on võimalus osaleda Roela koolimajas toimuvatel ja eakohastel maakondlikel üritustel. Lasteaias alushariduse õppekava läbinutele antakse lasteaia lõpetamisel tunnistus ja koostatakse koolivalmiduse kaart.

**Tegevuskava lasteaia Tudu tegevuskohas perioodiks 2022 – 2027**

Lähtealuseks 12 lapsega liitrühm (1,5a. – 7a.)

**Parenduskohad**

Tegevus teostamise aeg vastutaja/rahastamisallikas

|  |  |  |
| --- | --- | --- |
| TEGEVUS | TEOSTAMISE AEG | VASTUTAJA/RAHASTAMISALLIKAS |
| Renoveerida muusikatoa põrand | 2023.a. | Kooli direktor, KOV |
| Ehitada õuealale liivakast | 2023.a. kevad | Kooli direktor, KOV |
| Mänguväljaku renoveerimine, soetada vahendid | 2023.a. – 2027.a. | Kooli direktor, KOV |
| Akende remont, sulgurite vahetus | Vastavalt olukorrale | Kooli direktor, KOV |